Zápisnica
zo zasadnutia dňa 15. marca 2017

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie 
Mgr. Eva Franková, člen komisie 
PhDr. Helena Vrábliková, člen komisie

Neprítomní:
Ing. arch. Lucia Štasselová, člen komisie 
Mgr. Martin Pener, člen komisie

Hostia:
- prezenčná listina

Program
1. Otvorenie
2. Koncept návrhu spôsobu riešenia zabezpečenia plynulého lekárskeho dohľadu v sociálnych zariadeniach mestskej časti
3. Rôzne

K bodu č. 2
Koncept návrhu spôsobu riešenia zabezpečenia plynulého lekárskeho dohľadu v sociálnych zariadeniach mestskej časti

KSSl na svojom zasadnutí dňa 22.2.2017 žiadala Odbor sociálnych vecí miestneho úradu spracovať koncept návrhu spôsobu riešenia zabezpečenia zvýšeného lekárskeho dohľadu v sociálnych zariadeniach mestskej časti. Mgr. Valková, vedúca odboru informovala členov komisie, že v zmysle § 22 zákona o sociálnych službách  je v zariadení pre seniorov, v zariadení opatrovateľskej služby, v domove sociálnych služieb a v špecializovanom zariadení môže okrem poskytovania sociálnych služieb podľa tohto zákona poskytovať ošetrovateľskú starostlivosť, ktorú poskytujú zamestnanci zariadenia spĺňajúci podmienky na výkon zdravotníckeho povolania. Zdravotné úkony ošetrovateľskej starostlivosti ustanovené osobitným predpisom sa uhrádzajú na základe verejného zdravotného poistenia, ak má zariadenie uzatvorenú zmluvu o poskytovaní ošetrovateľskej starostlivosti. 
V prípade prenosných ochorení je platná vyhláška Ministerstva zdravotníctva SR o opatreniach na predchádzanie prenosným ochoreniam, kde je definovaná povinnosť hlásenia. Lekár, ktorý zistí u osoby prenosné ochorenie, má podozrenie na prenosné ochorenie, zistí úmrtie na prenosné ochorenie oznámi túto skutočnosť príslušnému štátnemu zdravotnému ústavu a ošetrujúcemu lekárovi na tlačive. Všetky prípady akútnych ochorení dýchacích ciest vrátane chrípky hlásia ošetrujúci lekári územne príslušnému štátnemu zdravotnému ústavu raz týždenne. 
Informáciu o stave žiadateľov v sociálnych zariadeniach dostala komisia v rozboroch týchto zariadení.
V roku 2016 bol počet žiadateľov o poskytovanie opatrovateľskej služby v Domove dôchodcov 100. Vybavených bolo 58 žiadostí. Ku koncu roka 2016 ostáva 40 nevybavených žiadosti. Žiadostí o poskytovanie sociálnej služby v roku 2016 bolo 79. Vybavených bolo 23 žiadostí. V evidencii k 31.12.2016 ostáva 117 žiadostí o poskytovanie sociálnej služby. 
Na stránke Ružinovského domova seniorov je zverejnený zoznam žiadateľov k 28.2.2017. V zozname je ich 169.
V rozboroch Domova dôchodcov je uvedená štruktúra zamestnancov a ich počty. Na úseku sociálno-zdravotnom je 1 sociálny pracovník, 2 sociálny terapeuti, 1 hlavná sestra, 4 zdravotné sestry a 19 opatrovateľov. Vzhľadom na medializovanú situáciu v decembri 2016 odporúča KSSl navýšenie ošetrovateľského a opatrovateľského personálu v Domove dôchodcov. 

Uznesenie: KSSl žiada riaditeľku Domova dôchodcov a riaditeľku Ružinovského domova seniorov o informáciu, aký je rozdiel počtu súčasných zamestnancov v zariadeniach voči povinným počtom uvedených v zákone o sociálnych službách. 

Hlasovanie: 5 prítomní, 5 za, 0 proti, 0 sa zdržalo

Uznesenie: KSSl odporúča navýšenie ošetrovateľského a opatrovateľského personálu v Domove dôchodcov, ktorý by zabezpečoval kontinuálnu zdravotnú starostlivosť a žiada o informáciu, za akých podmienok by bolo toto navýšenie možné a o aké navýšenie rozpočtu by išlo. 

Hlasovanie: 5 prítomní, 5 za, 0 proti, 0 sa zdržalo

Najbližšie zasadnutie komisie sa uskutoční 19.4.2017 so začiatkom o 16.00 hod.

Predseda komisie: Peter Hrapko, v.r.
Zapísala: Monika Repášová